ועדת הכספים, כנסת 17, פרוטוקול מספר 646, 2007-12-23 15:10

אמנון כהן: שלום לכולם, אני פותח את הישיבה – שינויים בתקציב לשנת הכספים 2007.

אמנון כהן: הדף הראשון, פניות מספר 873 עד 893.

יונתן רגב: זו פניה שמכניסה כ- 417 מיליון שקל למשרד החינוך לצורך תשלום שכר שנוכה למורים ששבתו, המורים בעל יסודי והמורים בחטיבת הביניים.

יונתן רגב: עשו תוכנית יחד עם המורים ששבתו – סיכום בין ארגון המורים למשרד החינוך להחזר ימי הלימודים.

יונתן רגב: לכן צריך לשלם להם את השכר הזה, שכר שנוכה והיה מתוקצב, ושומש על ידי משרד החינוך לפעילויות התלמידים במתנ"סים, ברשויות המקומיות, בחברה להגנת הטבע, באכסניות הנוער.

יונתן רגב: היתה פעילות יומית לתלמידים בשביתה.

חיים אורון: תן להבין: אתה אומר שהשביתה עלתה לתקציב המדינה 417 מיליון שקל?

חיים אורון: כי פעם אחת - - הנזק הישיר לשביתה היה כמעט 500 מיליון שקל?

קריאות: - - -

יונתן רגב: מאותו תקציב, ודאי.

יונתן רגב: כלומר, קיבלו עכשיו פעילויות, ובחופש – הם ילמדו בבית הספר.

שלי יחימוביץ': כל הגופים האלה אכן קיבלו כסף?

יונתן רגב: ודאי.

יונתן רגב: עושים את זה לפי ביצוע, גם המתכונת – 5 גופים סך הכל: רשויות מקומיות, מתנ"סים, אכסניות הנוער, תנועות הנוער והחברה להגנת הטבע.

קריאה: - - לשבור שביתה.

יונתן רגב: לא, זה לא כדי לשבור שביתה.

יונתן רגב: זה כדי שתהיה פעילות לתלמידים.

יונתן רגב: זה לא היה לימודים.

יונתן רגב: זה היה פעילות כדי למנוע מהתלמידים להסתובב.

יונתן רגב: למשל – החברה להגנת הטבע שעשו פעילויות של סיורים ביחד עם עזרה לקהילה.

יונתן רגב: זו לא היתה שבירת שביתה כי הם לא למדו בפועל.

שלי יחימוביץ': מאיפה לוקחים את הכסף?

יונתן רגב: העודפים של 2006, עודפים לא מחויבים.

קריאות: - - -חיילים משוחררים.

קריאה: זה חוץ מה – 50 מיליון.

יאיר פינס: ה- 50 מיליון זה הקרן לסיוע נוסף, ה- 10 מיליון זה עודף משנת 2006, שיש עוד מענק ופיקדון.

יאיר פינס: הקרן לסיוע נוסף זה לא - - המענק והפיקדון.

שלי יחימוביץ': אבל מותר להם לנצל אותה בשנה הבאה אם הם לא ניצלו אותה, ואתם כבר הורדתם אותה - - -

יאיר פינס: המענק והפיקדון זה על ביצוע, על פי החוק – כל חייל מקבל מענק ופיקדון.

יאיר פינס: בשנת 2006 נשארו שם 10 מיליון שקל –זה לא משנה אם - -

קריאות: - - -

שלי יחימוביץ': יש מרכיב אחד בחוק, שזה מרכיב שדנו בו באחת מהישיבות – הקרן לסיוע נוסף, שבה, גם אם אין ניצול מלא אפשר להעביר - -

יאיר פינס: זה עבר כבר.

יאיר פינס: העודפים האלה עברו לפני חצי שנה.

יעקב ליצמן: מענקי - -

אייל אפשטיין: אני רוצה להבהיר משהו אחד –הפניה הזו, אין בה שום פגיעה מהותית בשום דבר, גם לא במענקי שיקום, גם בסעיף 25 – בשום דבר אין פגיעה.

אייל אפשטיין: בסופו של דבר לקחנו תקציב לא מנוצל והעברנו אותו, במטרה לממן עלויות של הסכם שכר ואנחנו מבקשים מהוועדה לאשר את זה.

חיים אורון: בפרויקטים של ראש הממשלה אתם מוסיפים 70 מיליון שקל.

חיים אורון: בעמוד הראשון.

חיים אורון: דברי ההסבר הם כמו תמיד.

חיים אורון: אותם דברי ההסבר.

קריאות: - - -

יאירפינס: בפניה מעבירים, מכל מיני משרדים – עודפים לא מחויבים.

יאירפינס: מעבירים עודפים לא מחויבים לתקציב, ומשם ייקחו את זה למשרד החינוך.

יאירפינס: בין השאר זה גם ממשרד ראש הממשלה.

חיים אורון: אבל רגע, אני רואה פה תוספת.

יאיר פינס: נכון, מוסיפים, ואחר כך ייקחו את זה.

חיים אורון: תגיד לי מה קורה.

מאיר בינו: אני אסביר: במשרד ראש הממשלה היום יש X מיליוני שקלים בתקציב.

מאיר בינו: אחרי החלק הראשון של הפניה יהיה X פלוס 70, ואחרי זה יקחו את ה- 70 האלה למשרד החינוך ונחזור לעמוד על X.

יאיר פינס: כפי שכולכם יודעים, תקציב המדינה הוא על בסיס מזומן.

יאיר פינס: מה שאנחנו עושים – אנחנו מעבירים עודפים לא מחויבים שלא נוצלו, לפי חוק יסודות התקציב אנחנו חייבים להעביר את העודפים לסעיף שבו נצברו העודפים.

יאיר פינס: לכן הפניה הזו היא למעשה פניה כפולה ואנחנו נותנים לאישור הוועדה שתי פניות מקבילות.

יאיר פינס: פניה אחת שמדברת על העברת העודפים הלא מנוצלים מסעיף המשרד, ואחר כך – העברתם לרזרבה, ומשם לתקציב משרד החינוך, כדי לממן את ימי השביתה.

ראובן ריבלין: עכשיו אני מגיע לשאלה שלי: העברנו את זה עכשיו ואישרנו.

ראובן ריבלין: משרד החינוך מקבל 416 מיליון שקלים.

ראובן ריבלין: האם אתה שם את זה במסגרת של הייעוד שאתה דיברת עליו אלינו, או מחר מקבל העברה בתוך משרד החינוך, שהיא תהיה שונה בתכלית?

ראובן ריבלין: אני לא מדבר סתם, כי השבוע קרה לנו הדבר הזה.

יאיר פינס: בסופו של דבר, בהסכם שנחתם משרד האוצר התחייב לממן את תוספת ימי הלימודים שנאמדים בסכום שמועבר.

יאיר פינס: לכן אני לא רואה פה שום סיבה, במידה - -

ראובן ריבלין: בהזדמנות זו – משרד האוצר ומשרד החינוך סיכמו יחד בדבר שאנחנו לא רואים אותו כרגע.

ראובן ריבלין: יהיו פה רק חברי הכנסת ליצמן וסלומינסקי, והיו”ר אמנון כהן, ואנחנו לא היינו היום, כמובן, כי זה בהרכב אחר, ואחר כך יתברר שיש 416 מיליון שקלים ו- 29 אלף עוברים פתאום ל - -

קריאות: - - -

יעקב ליצמן: אני רוצה לחדד את השאלה של חבר הכנסת ריבלין.

יעקב ליצמן: במה אנחנו בטוחים כרגע - -

קריאות: - - -

שלי יחימוביץ': אתם יודעים שאת הדילמה – 811 מיליון שקלים למימון המשך הפיתוח של - -?

שלי יחימוביץ': מאיפה הכסף?

חיים אורון: מתוך תקציב הביטחון.

יעקב ליצמן: הכסף למשרד החינוך מיועד לימי השביתה, נכון?

יעקב ליצמן: יפה.

יעקב ליצמן: את הכסף הזה אנחנו מעבירים היום.

יעקב ליצמן: האם יש ביטחון שאנחנו נעביר את הכסף הזה ושמשרד החינוך מעביר את זה לנושא עצמו?

יעקב ליצמן: אם לא – יכול להיות מצב שבא משרד המשפטים ומשאיר את זה לשנה הבאה, ואז – יכול להיות שבינואר לא תהיה העברה תקציבית, אבל במאי-יוני יהיה משהו אחר.

יעקב ליצמן: ואנחנו נראה את זה רק - -

ראובן ריבלין: אחרי שאמרו לי שאין דבר כזה באו אלינו, אדוני היושב ראש, עם תקציב משרד התיירות, על מנת שנעבה את התקציב לשיווק.

ראובן ריבלין: ואכן העברנו 60 מיליון שקלים לשיווק.

ראובן ריבלין: והנה, פחות מ- 5 ימים לאחר מכן מביא לפנינו מנהל הוועדה הנכבד בקשה של האוצר שבה אני רואה שמהשיווק מעבירים 17 מיליון – למה?

ראובן ריבלין: לשכר.

ראובן ריבלין: קודם כל, אני בעד השכר, אבל למה היו צריכים לבוא ולשכנע אותנו שצריך לעבות את השיווק?

ראובן ריבלין: אנחנו מאשרים הקצבה של 60 מיליון שמועברת מהרזרבה הכללית אחרי שהורדה – ממשרד המסחר, התעשייה והעבודה, ואנחנו אחר כך פתאום מוצאים את עצמנו במצב שפחות מ- 5 ימים לאחר מכן אנחנו מפחיתים 17 מיליון ומעבירים לייעוד של אנשים שהודיעו לנו שבשיא כוח האדם לא אשרו אותם, ואין צורך בהם.

ראובן ריבלין: לאחר מכן התברר שצריך לשלם את משכורתם.

ראובן ריבלין: אנחנו, דרך אגב, קודם כל – בעד לשלם את משכורתם.

חיים אורון: אני מודה שאני קורא וקורא ואולי בסוף אף מבין.

חיים אורון: היו 60 אלף מורים, ששבתו.

חיים אורון: בתקופת השביתה לא שולמה להם משכורת.

חיים אורון: בתום השביתה, לפי ההסכם, שולמה להם משכורת.

יונתן רגב: לפי ההסכם צריך לשלם להם חצי מהסכום לפי ההשלמה שתהיה, חצי- מראש, שעדיין לא שולם כי עדיין אין את הכסף.

חיים אורון: אבל הכסף של המשכורת ה - - היה מתוקצב.

יונתן רגב: נכון.

יונתן רגב: זה מה שעניתי קודם.

יונתן רגב: משרד החינוך עשה פעילויות במשך כל ימי השביתה - -

קריאות: - - -

חיים אורון: עכשיו – קיבלו חצי משכורת, ושילמו את הכסף הזה.

חיים אורון: לפי מה שנאמר, המורים ילמדו בקיץ בחופשות ותהיה איזה עלות נוספת.

חיים אורון: היא מתוקצבת?

יונתן רגב: זו המטרה של התקצוב עכשיו.

חיים אורון: כבר לקיץ הבא?

חיים אורון: יאריכו את - - ב- 10 ימים אבל - -

יונתן רגב: לא, העלויות האלה הן עלויות השכר בלבד.

ניסן סלומינסקי: הם לא יקבלו שכר כפול על ה –10 ימים האלה.

קריאות: - - -

יעקב ליצמן: אנחנו שואלים את אותה שאלה.

יעקב ליצמן: אני רוצה שיביאולנו רשימה – אני מבקש, איזה גופים קיבלו את הכסף הזה, וכמה.

שלי יחימוביץ': אני רוצה לדעת כמה עולה הקמפיין שעל פניו נראה מאד מאד יקר להאדרת הרפורמה.

יונתן רגב: את השאלות האלה צריך להפנות למשרד החינוך.

קריאות: - - -

יעקב ליצמן: העבירו להם קודם, ועכשיו אומרים – זו תוספת תקציב - -

ראובן ריבלין: מה שמבקשים מאתנו היום זה לאשר בדיעבד מבלי שאנחנו יודעים, את ה- 417 מיליון שהוצאו שלא למשכורות מורים - -

קריאות: לא.

ראובן ריבלין: אל תגידו לי – לא - - -

ניסן סלומינסקי: בתקציב משרד החינוך – הימים שהיה בהן שביתה בפועל תוקצב השכר של המורים, כך שהם יקבלו את זה, כעת – חצי ובהמשך חצי.

ניסן סלומינסקי: זה הרי נמצא בתקציב.

ניסן סלומינסקי: למה צריך עוד כסף?

ניסן סלומינסקי: מאחר והפעלתם ב-54 הימים האלה מערכות אחרות, כמו המתנ"סים, המדרשות וגופים אחרים, כדי לתת לילדים תעסוקה, אתם צריכים לשלם את זה, כשזה לא היה מתוקצב.

ניסן סלומינסקי: הדבר הזה שווה 416 מיליון שקל.

ניסן סלומינסקי: זו הכוונה.

ניסן סלומינסקי: זה לא שכר ההוראה, כי שכר ההוראה נמצא בתקציב.

ניסן סלומינסקי: מה שאנחנו מבקשים, מאחר ואני יודע כמה קיבלו המדרשות, 2 מיליון בסך הכל, רחוק מ- 416, ולכן, רצינו לדעת מה הרשימה של הגופים שב- 54 הימים האלה פעלו עם הילדים, עם הנוער, וכמה כל גוף קיבל , כדי שנבין על מה מדובר.

ניסן סלומינסקי: יש גוף אחד שנקרא "מעריב".

ניסן סלומינסקי: הוא גם עבד עם הנוער.

ניסן סלומינסקי: יכול להיות שגם זה נמצא בפנים.

ניסן סלומינסקי: יכול להיות שחברת המתנ"סים קיבלה 50 מיליון, 70 מיליון, סתם אני אומר סדרי גודל, אבל 416 מיליון זה סכום ענק.

ניסן סלומינסקי: על מה זה הלך?

ניסן סלומינסקי: אלא אם כן מדובר כאן על כך שאנחנו מתקצבים את המודעות.

אייל אפשטיין: לא זה לא קשור.

אייל אפשטיין: זה תקציב קניות וזה תקציב שכר.

ניסן סלומינסקי: הכסף הגדול, להערכתי, נמצא במועדות, ששם זה לא תוקצב.

ניסן סלומינסקי: לכן אנחנו רוצים לדעת על מה זה הלך.

קריאות: - - -

אייל אפשטיין: תקציב משכורות הרי היה מתוקצב בתחילת השנה.

אייל אפשטיין: היתה שביתה, ועל השביתה צריך לשלם ½ משכורת.

קריאה: - - -

אייל אפשטיין: המדיניות במשא ומתן היא באמת לנכות את ימי השביתה.

אייל אפשטיין: כשהחל המשא ומתן אף אחד לא ידע איך הוא יסתיים.

אייל אפשטיין: חלק ההבנות שהגיעו אליהם הוא החזר ימי השביתה, באופן מלא, ובתמורה לעבודה מלאה.

יונתן רגב: - - לא עבדו, הם יצטרכו לעבוד יום שלם.

יונתן רגב: אבל צורת התשלום לפי הסיכום היתה כך: שבגלל שהמורים האלה לא קיבלו כחודשיים משכורת, יתנו להם מקדמה על חשבון עבודה שתיעשה מהיום והלאה, של חצי מהמשכורת, והיתרה – עם ההתקדמות של החזר העבודה הם יקבלו.

יונתן רגב: זה הסיכום שהגיעו אליו.

קריאה: את הכסף הזה יש לכם בתקציב, הרי.

קריאה: לא.

קריאות: - - -

יצחק בן ישראל: ממה אתה אומר, כמו שאני מבין את העניין, היה צריך להישאר עודף במשרד החינוך.

יצחק בן ישראל: אז אני מבין שבגלל שהיתה שביתה אז אמרו –חבל שהכסף יישב סתם, נוציא אותו על דברים אחרים.

ראובן ריבלין: למען הנוער.

יצחק בן ישראל: למען טובת האומה, כמובן.

ראובן ריבלין: ל - -"מרכז בגין" זה - -

יצחק בן ישראל: אז בעצם באים אלינו עם בקשה כי אין כסף לשלם למורים, אבל הכסף באמת הוא לא - - של המורים, אלא הכסף שאנחנו – המדינה, הכנסת, החוק, האוצר – היקצה בתחילת השנה לתת למורים, נתנו למישהו אחר.

יצחק בן ישראל: עכשיו זה נראה לי חסר הגיון לגמרי, כי זה אומר שיש - - עודפים במקום אחר.

יעקב ליצמן: אם אינני טועה –שתי הפניות הן אותו הדבר.

יעקב ליצמן: כתבו שנתנו מימון פעילויות לתלמידים באמצעות רשויות מקומיות, תנועות נוער, איגוד אכסניות נוער, מתנ"סים והחברה להגנת הטבע.

יעקב ליצמן: אני בעד כולם.

יעקב ליצמן: אני מניח שאין אף אחד מעבר לזה שמגיע לו.

יעקב ליצמן: אני רוצה לדעת וזה מאד חשוב לי: האם מוסדות הנוער קיבלו תוספת של 50

יעקב ליצמן: מיליון שקל?

יעקב ליצמן: כי זה 400 מיליון שקל.

יעקב ליצמן: אם אכסניות נוער קיבלו- - האם החברה להגנת הטבע קיבלה - -?

יעקב ליצמן: אנחנו מבקשים שעד הערב שיביאו לנו פירוט קודם כל על הגופים – כמה כסף כל אחד קיבל.

ראובן ריבלין: אני רוצה לומר לאנשים הנכבדים מהאוצר: קודם כל, אין לנו ספק בלב שאתם באים בצורה התמימה ביותר לבקש שנאשר משכורת למורים.

ראובן ריבלין: אנחנו גם מודיעים לכם שאנחנו מתכוונים לאשר, אבל זה כפוף לתנאי אחד: כל אותם כספים שהוצאו מבלי אישור של ועדת הכספים במטרה שלא היתה המטרה שלשמה יועדו בתקציב, אלא למטרות חשובות ביותר של העסקת תלמידי ישראל בזמן השביתה, בשיעור של 7 מיליון שקלים ליום – אנחנו מבקשים פירוט של כל ההוצאה בהתאם לגופים שקיבלו אותה.

שלי יחימוביץ': לרבות עלות הקמפיין "אופק חדש".

קריאה: לא קשורה - -

שלי יחימוביץ': איך אתם יודעים?

שלי יחימוביץ': על סמך מה אתה אומר את זה בוודאות כזו, אני רוצה לדעת?

אייל אפשטיין: כי זה לא תקציב קניות, אבל גם אם את רוצה נתונים על הקמפיין – נבקש ממשרד החינוך.

ראובן ריבלין: - - מדברים, על ה- 7 מיליון?

ראובן ריבלין: הם לא בתקציב שכר, הם בתקציב פעולות.

קריאות: - - -

חיים אורון: איך ומאיזה תקציב שילמו לתנועות הנוער לפני חודש?

אייל אפשטיין: העבירו את הכסף מהשכר –

שלי יחימוביץ': כמה?

קריאות: - - -

קריאה: אתה אומר שהיתה פה פניה.

אייל אפשטיין: היתה פניה - -

חיים אורון: תעשו עבודה פשוטה- שמישהו יישב עכשיו שעה, יאסוף את הפניות שהיו.

חיים אורון: אתם העברתם, בלי להרגיש, במהלך החודש האחרון, פניות ב- 417 מיליון שקל, לתנועות הנוער, לאכסניות – ועוד - -

ראובן ריבלין: אני מודיע לך שקיבלתי - - -20 מיליון שקל לתנועות הנוער.

אמנון כהן: אני מבקש שנצביע.

קריאה: רביזיה.

קריאות: -- -

אמנון כהן: אנחנו יכולים להצביע בעד, ואז נבקש רביזיה, ועד שלא נקבל תשובות לא נסיר את הרביזיה.

אייל אפשטיין: אבל החשש שלוועדה לא יהיה זמן להתפנות לזה.

אייל אפשטיין: אני אביא את כל החומר הרלבנטי, שזה יהיה מותנה בחומר, מה הבעיה?

אמנון כהן: אנחנו מצביעים.

אבישי ברוורמן: אמרנו פה שהגענו לאיזו מסקנה שלא מצביעים על דבר אם לא מבינים אותו.

אבישי ברוורמן: אני הקשבתי פה גם - - ואני אומר את האמת: מה שהצלחתי להבין נתפס בנקודה שהשכר תוקצב וכל התוספות האחרות הן - - מיליון שקל.

אבישי ברוורמן: זה לא נראה כרגע הגיוני.

אבישי ברוורמן: אני מניח שזה לא נראה הגיוני בגלל שלא שמנו לב.

אבישי ברוורמן: לכן, אני לא ארים את ידי - -

אמנון כהן: אנחנו מצביעים על העברה תקציבית 873 עד 893 כולל הודעות שצורפו - - מספרים 042, וכן הלאה עד 76015.

אמנון כהן: מי בעד? 6 בעד.

אמנון כהן: מי נגד?

אמנון כהן: 9 נגד.

אמנון כהן: אני מבקש רביזיה.

אמנון כהן: אנחנו עוברים לבקשה מספר 777.

אמנון כהן: תשתיות לאומיות.

יאיר פינס: מדובר בשינויים בתקציב אמרכלות של משרד התשתיות.

אמנון כהן: יש שאלות?

אמנון כהן: מי בעד?

אמנון כהן: מי נגד?

אמנון כהן: תודה, הבקשה אושרה.

אמנון כהן: אנחנו עוברים לפניה מספר 825, 827.

אייל אפשטיין: המטרה של הפניה הזו – הסטות פנימיות בתוך תקציב הריבית בהתאם לאומדנים הכי מעודכנים של הוצאות הריבית לשנת 2007.

אייל אפשטיין: ההוצאות האלה כוללות, בין היתר, פירעון מוקדם של כמה סדרות מאגרות הבונדס.

אייל אפשטיין: לשם מימון הביצוע הסופי אנחנו כבר מעבירים לתקציב הריבית את הסכום שמצוין פה, בדברי ההסבר.

ניסן סלומינסקי: אני מבין שזה חשוב מאד, לשלם את הריבית, רק שכשאני מסתכל פה ממה לוקחים את זה, אז לוקחים את זה מהלוואות לעולים חדשים, מהנושא של קיבוצים – 23 מיליון.

ניסן סלומינסקי: אז אם לך לא איכפת, אז אולי אנחנו נשמור עליכם.

ניסן סלומינסקי: השאלה היא האם זה עודפים שנגמרה עכשיו השנה ואין מה לעשות אתם - -

אייל אפשטיין: אין פה שום שינוי ריאלי, הכל זה עודפים מובנים בתקציב המדינה ולמעשה, הם יישארו בתקציב, אם לא ינוצלו.

אייל אפשטיין: בוודאות.

שלי יחימוביץ': בסעיף שיכון היו עודפים של 251 מיליון?

אייל אפשטיין: כל מה שמדובר פה זה תקציב אשראי, זה מתן הלוואות לזכאים.

אייל אפשטיין: זה תוקצב בעודף, ולכן אנחנו מעבירים אותו עכשיו - - סעיף הריבית.

שלי יחימוביץ': למה לא לקניות, לקבלת הלוואות -- -

אייל אפשטיין: זה לא התחום שלי, חברת הכנסת יחימוביץ, אבל אנחנו מחויבים לפי חוק, אם אני לא טועה, אני לא יודע בהתאם למה – למעשה, הביקוש קובע את ההוצאה התקציבית, ולפיכך, בהתאם לביקושים בפועל בשנת 2007 זה ממומן במלואו.

אייל אפשטיין: אלה עודפים של תקצוב ביחס לביקושים בפועל.

שלי יחימוביץ': זה נשמע לי בלתי סביר שלא היו מספיק פניות של זכאים - -

אייל אפשטיין: לא אמרתי שלא היו מספיק.

אייל אפשטיין: יכול להיות שזה פשוט תוקצב - - -התחזית של האוצר בעת בניית התקציב היו גבוהות ביחס לביצוע בפועל.

קריאות: - - -

אייל אפשטיין: כל מי שמבקש חייב לקבל.

אמנון כהן: עוד שאלות?

אמנון כהן: אנחנו עוברים להצבעה.

אמנון כהן: פניות 825, 827.

אמנון כהן: מי בעד?

אמנון כהן: מי נגד?

אמנון כהן: תודה, אושרה הפניה.

אמנון כהן: אנחנו עוברים לעמוד 6, לפניות 826, 903, 905, 907, 909.

אמנון כהן: משרד הביטחון והביטוח הלאומי.

אמנון כהן: למה ערבבתם את הכל יחד?

יאיר פינס: יש פה תוספת של 250 מיליון שקל להמשך בניית מכשור מרחב התפר.

קריאה: גדר ההפרדה.

יאיר פינס: בדיוק.

יאיר ליצמן: ממשיכים לבנות את זה?

יאיר ליצמן: לא התחלנו ב - -

יאיר פינס: הבניה ממשיכה.

יאיר פינס: היתה הפסקת בניה - -

אמנון כהן: ומי מסביר את הביטוח הלאומי?

יאיר זילברשטיין: בביטוח הלאומי אנחנו מתקצבים 30 מיליון שקלים לפיצוי נפגעי הפוליו מעבר למה שתוקצב מלכתחילה בגלל ביצוע מהיר של המוסד לביטוח לאומי.

אמנון כהן: מי בעד הפניה?

אמנון כהן: מי נגד?

אמנון כהן: הפניות אושרו.

אמנון כהן: ממשיכים הלאה- עמוד 14, פניות 894, 895.

אמנון כהן: תשתיות.

אנואר חילף: פניה זו נועדה להעביר להעביר 3 מיליון שח מסעיף 24 – התקציב השוטף של משרד הבריאות לסעיף 67 – תקציב הפיתוח.

אנואר חילף: 1 מיליון שח מתוך זה הולך למיגון מוסדות בעוטף עזה, ו- 2 מיליון לשדרוג תשתיות בבתי חולים.

אנואר חילף: - - -

אמנון כהן: מי בעד הפניה הזו?

אמנון כהן: תודה, הפניה אושרה.

אמנון כהן: אנו עוברים לפניה מספר 896 עד 899.

אמנון כהן: עמוד 17.

ענת משה: מדובר פה למעשה בהסטה של 17 מיליון שח לתקציב משרד החוץ לצורך תשלום מסי או"ם וכוחות שלום.

קריאה: בלבנון?

ראובן ריבלין: זה כמו אגרת הרדיו והטלוויזיה.

ראובן ריבלין: אתה משלם כדי שידברו נגדך.

אמנון כהן: מי בעד בקשה 896 עד 899?

אמנון כהן: מי נגד?

אמנון כהן: תודה, הבקשה אושרה.

אמנון כהן: אנחנו עוברים לעמוד 22 – פניה 900.

אמנון כהן: משרד המדע, התרבות והספורט.

אייל אפשטיין: זו פניית סוף שנה.

אייל אפשטיין: למעשה זו פניה שנעשתה עם המשרד לעבור לתקציב - - זו פניה שנעשתה במשותף אם המשרד, אנחנו מעבירים מתחום התפעול של מדע לתחום התפעול של תרבות וספורט בהתאם לתחזיות סוף שנה.

יצחק בן ישראל: - - -

אייל אפשטיין: זה תקציב מנהלי, זה לא מדע.

אייל אפשטיין: זה אמרכלות.

יצחק בן ישראל: - - המנהלי של המדע, במשרד המדע, הוא כמעט שלילי.

אייל אפשטיין: אני אענה על זה, בשמחה.

אייל אפשטיין: לפני כחודש נעשתה פניה משותפת עם משרד המדע שניתנו גם תוספות לפרויקטים מדעיים, ביניהם – פרוייקטי חלל, כמו שאני מניח שאתה מודע להם, שעקב אומדנים שגויים של משרד המדע, הערכות ראשוניות של אומדן הפרויקט משרד האוצר נאלץ להוסיף כסף, וגם גופים נוספים.

אייל אפשטיין: אני רוצה רק לציין שהשנה הוספנו תקציב תוספתי למשרד המדע בהתאם לסיכום עם המשרד, ומה שנלקח פה, זה מסוכם לגמרי עם המשרד, ובסופו של דבר מהווה תוספת לתחום המדע.

קריאות: -- -

קריאה: מה שאתה אומר זה נכון, עשו אומדנים שגויים, צריך להוסיף עוד כסף.

קריאה: אז עכשיו אתה מוריד כסף.

אייל אפשטיין: זה מתאזן עם הפניה הקודמת, אלו דברים תוספתיים.

אייל אפשטיין: מדובר פה במיליון שקל מתקציבי אמרכלות של משרד המדע, מתואם עם משרד המדע, התרבות והספורט, וזה לאחר שנתנה תוספת לפני כחודש ימים לתחומי המדע.

קריאות: - - -

אמנון כהן: מי בעד הבקשה?

אמנון כהן: מי נגד?

אמנון כהן: תודה, הפניה לא עברה.

אמנון כהן: אני מבקש רביזיה.

אמנון כהן: אנו עוברים לעמוד 24 פניה 901, 902.

אמנון כהן: אנו עוברים לעמוד 27, פניה מספר 906.

יונתן רגב: הפניה היא פניה מאוזנת של משרד החינוך לבקשתם, לאחר הערכות סוף שנה – שבסוף השנה יהיה אפשרי לעשות ביצוע מלא.

יונתן רגב: הם בדקו את כל היחידות, מול יחידות שהיה להם יתרה, והעבירו למקומות שיש צורך.

יונתן רגב: בקשה של משרד החינוך.

אמנון כהן: יש שאלות?

אמנון כהן: ראובן ריבלין: הבקשה לא ברורה לי, לחלוטין.

אמנון כהן: מה מבקש משרד החינוך?

יונתן רגב: משרד החינוך, בשלב הזה, ראה באיזה יחידות שלו יש לו עודף תקציבי, ומעביר אותם למקומות שהוא לא יכול לבצע.

יונתן רגב: שינויים פנימיים שלו לפי הצרכים.

ראובן ריבלין: משרד החינוך הסביר לנו שאין סעיף תקציבי שהוא לא צריך כסף.

ראובן ריבלין: אז ממה הוא מוריד?

ראובן ריבלין: שיגיד לנו ממה הוא מוריד ולמה הוא נותן.

ראובן ריבלין: אנחנו רוצים לדעת.

ראובן ריבלין: הוא משנה סדרי עדיפויות, שיסביר לי – ממי הוא מוריד ולמי הוא נותן.

יונתן רגב: בשלב כזה בשנה לא מדובר על פרויקטים.

יונתן רגב: אם יש יחידה שיש לה עודף - -

קריאה: אלה שעושים את המבחנים - --

יונתן רגב: רמ"ה?

יונתן רגב: זו הרשות הארצית למדידה והערכה.

יונתן רגב: זה גוף יחסית חדש, שנתיים מאז שקם, שמטרתו הערכה של משרד החינוך ושל התוצאות.

אמנון כהן: מי בעד הבקשה?

אמנון כהן: מי נגד?

אמנון כהן: תודה, הפניה אושרה.

אמנון כהן: אני מודה לכם, הישיבה נעולה.